《安成逢吉守李西美舍人二首 其二》
宋代·王庭圭

妙龄高义动神京，独出汉庭诸老生。凤阁演纶朝视草，麟符分老夜谈兵。

犹闻豺虎纵横在，已觉山河气象清。欲会风云扶帝业，先令草木识威名。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。